Diari Oficial de la Generalitat Valenciana


Sumari del DOGV 5066, del 08-08-2005 (2005/9179)

RESOLUCIÓ de 5 de juliol de 2005, de la secretària autonòmica de Cultura i Política Lingüística, per la qual s'adjudica una beca de col·laboració bibliogràfica vacant com a conseqüència d'una renúncia.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5066

Data del DOGV
:   08-08-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/9179


Organisme emissor
:   Conselleria de Cultura, Educació i Esport

Tipus de document
:   Resolució

RESOLUCIÓ de 5 de juliol de 2005, de la secretària autonòmica de Cultura i Política Lingüística, per la qual s'adjudica una beca de col·laboració bibliogràfica vacant com a conseqüència d'una renúncia. [2005/9179]
  
Antecedents de fet
  
Primer. Per l'Orde de 10 de gener de 2005 de la Conselleria de Cultura, Educació i Esport (DOGV núm. 4.954, de 25.02.2005), es va convocar un concurs públic per a la concessió d'una beca de col·laboració bibliogràfica amb la finalitat de participar en labors d'organització i informatització de la biblioteca del Museu de Belles Arts de València.
  
Segon. Per la Resolució de 27 de maig de 2005 de la secretària autonòmica de Cultura i Política Lingüística (DOGV núm. 4.747, de 06.05.2004), es va concedir a Carmen Isabel Sanz Albillo una beca de col·laboració bibliogràfica convocada per l'orde esmentada.
  
Tercer. Amb data 29 de juny de 2005, Carmen Isabel Sanz Albillo va presentar un escrit de renúncia a la beca, amb efectes des del 30 de juny de 2005.
  
Quart. Consta en l'expedient com a següent aspirant en l'orde de puntuació per a la concessió de la beca Adriana Garrido Díaz, segons la valoració dels mèrits aportats pels concursants, realitzada per la Comissió Qualificadora establida en l'orde de referència i reflectida en l'acta II de la reunió de la Comissió del 24 de maig de 2005.
  
Fonaments de dret
  
Primer. L'article 90 de la Llei 30/1992, de 26 de novembre, de règim jurídic de les administracions públiques i de procediment administratiu comú, establix en l'apartat primer «que tota persona interessada podrà desistir de la sol·licitud o, quan això no estiga prohibit per l'ordenament jurídic, renunciar als seus drets».
  
Segon. L'apartat primer de l'article 91 de la mateixa Llei 30/1992 disposa que «tant el desistiment com la renúncia podran fer-se per qualsevol mitjà que en permeta la constància». Així mateix, l'apartat segon del mateix article disposa que «l'administració acceptarà per complet el desistiment o la renúncia, i declararà conclòs el procediment llevat que, havent-hi comparegut tercers interessats, se n'instara la continuació en el termini de deu dies des que es va rebre la notificació del desistiment».
  
Per tot això, d'acord amb el que disposen les bases de l'orde de convocatòria, i en virtut de la delegació efectuada pel conseller de Cultura, Educació i Esport, arreplegada en la disposició final primera de l'Orde de 10 de gener de 2005 (DOGV núm. 4.954, de 25/02/2005), resolc:
  
Primer
  
Acceptar la renúncia a la beca adjudicada per a col·laboració bibliogràfica presentada per Carmen Isabel Sanz Albillo, amb efectes des del 30 de juny de 2005.
  
Segon
  
Adjudicar la beca per a col·laboració bibliogràfica a Adriana Garrido Díaz, amb DNI 44675718-W.
  
El període de desplegament de la beca adjudicada per substitució serà el comprés entre el 6 de juliol i el 31 de desembre de 2005, amb la dotació econòmica corresponent al període i pagadora en mensualitats a càrrec de l'aplicació pressupostària 76.38.86.678.47.2, codi de línia T1849000, del pressupost de la Generalitat Valenciana per a l'exercici 2005, com a conseqüència de la renúncia objecte de la present resolució.
  
De conformitat amb el que establixen els articles 107, 116 i 117 de la Llei de règim jurídic de les administracions públiques i de procediment administratiu comú, i els articles 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es pot presentar potestativament recurs en reposició, o directament recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició ha d'interposar-se davant del conseller de Cultura, Educació i Esport en el termini d'un mes a comptar des de l'endemà de la publicació.
  
b) El recurs contenciós administratiu ha de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació.